Sarah Franklin

Sarah Franklin (Cambridge, 1960ko azaroaren 9a) antropologo estatubatuarra da, eta ekarpen handia egin du hainbat  alorretan: feminismoan, genero-azterketan, kultura-azterketan eta teknologia genetikoaren eta ugalketa-teknologiaren gizarte-azterketan. FIVari, klonazioari, enbriologiari eta zelula amen ikerketari buruzko landa-lanak egin ditu. Metodo etnografikoak eta ahaidetasunaren teoria uztartzen ditu bere lanak, eta zientzia-azterketen, genero-azterketen eta kultura-azterketen ikuspegi berriagoak ditu. 2001ean Zientziaren Antropologiako Katedra Pertsonaleko zuzendari izendatu zuten, Erresuma Batuko mota horretako lehena. 2004an Biomedikuntzako Gizarte Ikasketetako irakasle bihurtu zen Londresko Ekonomia Eskolako Soziologia Sailean. 2011n Soziologia irakasle aukeratu zuten Cambridgeko Unibertsitatean.

 Ibilbidea 
Franklin Smith College-n graduatu zen 1982an, eta 2011n ikastetxe horretako Ikasle Gorenaren Saria jaso zuen. Maistratza atera zuen Kent-eko Unibertsitateko Emakumearen Ikasketetan (1984), baita New Yorkeko Unibertsitateko Antropologian ere (1986) eta doktoretza bat Birmingham-eko Unibertsitateko Kultura Ikasketa Garaikideen Zentroan (1992). Ugalketa-teknologia berriei buruzko ikerketa etnografikoak egin dituen lehen antropologoetako bat da.

Teknologia genetikoei eta ugalketari buruzko liburu ugari idatzi eta argitaratu ditu, baita 150 artikulu, kapitulu eta txosten baino gehiago ere. Teknologia erreproduktibo eta genetiko berrien dimentsio sozial eta kulturalak jorratzen dituzten hainbat ikerketa proiektu garrantzitsu diseinatu eta zuzendu ditu. 2010ean Biologiako Elkarteko kide aukeratu zuten.

2017ko urriaren 12an Gizarte Zientzien Akademiako kide bihurtu zen, eta 2021ean, berriz, Britainiar Akademiako kide hautatu zuten.

Cambridge kanpoaldean bizi da bere bikotekidearekin, Sara Ahmed idazle eta teoriko feministarekin.

 Hautatutako argitalpenak 

 Biological Relatives: IVF, stem     cells and the future of kinship, Ahaide biologikoak: IVE, zelula amak, eta ahaidetasunaren etorkizuna,     Duke University Press, 2013
 Dolly Mixtures: the remaking of     genealogy, (Dolly nahasketak: genealogiaren berregitea), Duke University Press, 2007.
 Born and Made: an ethnography     of preimplantation genetic diagnosis, (Jaio eta egin: ezarpenaren aurreko diagnostiko genetikoaren etnografia (Celia Roberts-ekin batera), Princeton     University Press, 2006.
 Remaking Life and Death:     towards an anthropology of the biosciences, Bizitza eta     heriotza berregiten: biozientzien antropologia baterantz) (Margaret Lock-ekin batera), SAR Press,     2003
 Relative Values: reconfiguring     kinship studies,     (Balio erlatiboak: ahaidetasun azterketak birmoldatzen),      Duke 2001 (Susan McKinnon-ekin batera).
 Global Nature, Global Culture, (Celia Lury eta Jackie Stacey-ekin     batera), Sage, 2000.
 Reproducing Reproduction:     Kinship, Power and Technological Innovation, (Ugalketa     erreproduktiboa: senidetasuna, boterea eta berrikuntza teknologikoa), (Helena Ragonerekin batera), UPenn Press,     1998
 Embodied Progress: a cultural     account of assisted conception, (Gorpuztutako aurrerapena: lagundutako ugalketaren kontakizun kulturala) Routledge, 1997.
 The Sociology of Gender, (Generoaren soziologia), Edward Elgar, 1996.
 Technologies of Procreation:     kinship in the age of assisted conception, (Ugalketarako teknologiak: ahaidetasuna lagundutako ugaltzearen aroan), (Jeanette Edwards, Eric     Hirsch, Frances Price eta Marilyn Strathern-ekin batera), Manchester     University Press, 1993. Second Edition, Routledge, 1999.
 Off-Centre: feminism and     cultural studies,     (Zentrotik kanpo: feminismoa eta kultur ikasketak), (Celia Lury eta Jackie Stacey-ekin batera),     Harper Collins, 1991.

 Erreferentziak 

 Kanpo estekak 

 Sarah Franklin Cambridge-eko Unibertsitateko Soziologia Departamentuaren 50. urteurrenean

Kategoria:Britainiar Akademiako kideak
Kategoria:Antropologoak